DECIZIA COMISIEI

din 16 august 2012

de stabilire a criteriilor ecologice de acordare a etichetei ecologice a UE pentru hârtia tipărită

[notificată cu numărul C(2012) 5364]

(Text cu relevanță pentru SEE)

(2012/481/UE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),

după consultarea Comitetului pentru etichetare ecologică al Uniunii Europene,

întrucât:

ADOPTĂ PREZENTA DECIZIE:

Articolul 1

(1) Categoria de produse „hârtie tipărită” cuprinde produsele din hârtie tipărită cu un conținut de hârtie, carton sau substraturi pe bază de hârtie de cel puțin 90 % din greutate, cu excepția cărților, a cataloagelor, a blocurilor de hârtie, a carnetelor sau a formularelor, care trebuie să aibă un conținut de hârtie, carton sau substraturi pe bază de hârtie de cel puțin 80 % din greutate. Se consideră că inserțiile, copertele și orice parte din hârtie tipărită a hârtiei tipărite finale fac parte din produsul din hârtie tipărită.

(2) Inserțiile prinse de produsul din hârtie tipărită (care nu sunt destinate desprinderii de acesta) trebuie să respecte cerințele din anexa la prezenta decizie. Inserțiile care nu sunt prinse de hârtia tipărită (precum foile volante și autocolantele care pot fi îndepărtate), dar care sunt vândute sau furnizate împreună cu aceasta trebuie să respecte cerințele din anexa la prezenta decizie numai dacă se intenționează plasarea pe acestea a etichetei ecologice a UE.

(3) Categoria de produse „hârtie tipărită” nu include următoarele:

Articolul 2

În sensul prezentei decizii, se aplică următoarele definiții:

Articolul 3

Pentru a primi eticheta ecologică a UE în temeiul Regulamentului (CE) nr. 66/2010, un articol din hârtie tipărită trebuie să se încadreze în categoria de produse „hârtie tipărită”, definită la articolul 1 din prezenta decizie, și să îndeplinească criteriile, precum și cerințele de evaluare și de verificare aferente, stabilite în anexa la prezenta decizie.

Articolul 4

Criteriile pentru categoria de produse „hârtie tipărită”, precum și cerințele de evaluare și de verificare aferente sunt valabile timp de trei ani de la data adoptării prezentei decizii.

Articolul 5

Numărul de cod atribuit categoriei de produse „hârtie tipărită” în scopuri administrative este „028”.

Articolul 6

Prezenta decizie se adresează statelor membre.

(1) JO L 27, 30.1.2010, p. 1.

ANEXĂ

CADRU

Scopul criteriilor

Criteriile vizează în special să promoveze eficiența ecologică a descernelizării și a reciclării produselor din hârtie tipărită, reducerea emisiilor de COV și reducerea sau prevenirea riscurilor la adresa mediului și la adresa sănătății umane legate de utilizarea substanțelor periculoase. Nivelurile criteriilor sunt stabilite astfel încât să promoveze etichetarea produselor din hârtie tipărită cu un impact scăzut asupra mediului.

CRITERII

Sunt stabilite criterii pentru fiecare dintre următoarele aspecte:

1. Substrat

2. Substanțele și amestecurile excluse sau limitate

3. Potențial de reciclare

4. Emisii

5. Deșeuri

6. Energie

7. Formare

8. Adecvarea pentru utilizare

9. Informații privind produsul

10. Informații care figurează pe eticheta ecologică a UE

Criteriile 1, 3, 8, 9 și 10 se aplică produsului finit din hârtie.

Criteriul 2 se aplică atât componentelor din alt material decât hârtia ale produselor din hârtie tipărită, cât și proceselor de tipărire, cretare și finisare ale componentelor din hârtie.

Criteriile 4, 5, 6 și 7 se aplică numai proceselor de tipărire, cretare și finisare a componentelor din hârtie.

Aceste criterii se aplică tuturor proceselor de acest fel realizate în locul sau locurile unde este fabricat produsul din hârtie tipărită. Dacă există procese de tipărire, de cretare și de finisare utilizate exclusiv pentru produsele cu etichetă ecologică, criteriile 2, 4, 5, 6 și 7 se aplică numai acestor procese.

Criteriile ecologice nu se aplică transportului de materii prime, de consumabile și de produse finite.

Cerințe de evaluare și de verificare

Cerințele specifice de evaluare și de verificare sunt indicate pentru fiecare criteriu.

Toate operațiunile de tipărire ale produsului din hârtie tipărită trebuie să respecte aceste criterii. Prin urmare, părțile din produs tipărite de un subcontractant trebuie, de asemenea, să îndeplinească cerințele în materie de tipărire. Cererea include o listă a tuturor tipografiilor și a subcontractanților implicați în producerea hârtiei tipărite, împreună cu amplasamentul geografic al acestora.

Solicitantul trebuie să prezinte o listă a produselor chimice utilizate în tipografie pentru producerea de produse din hârtie tipărită. Această cerință se aplică, de asemenea, tuturor consumabilelor utilizate în cursul proceselor de tipărire, cretare și finisare. Lista prezentată de solicitant include cantitatea, funcția și furnizorul tuturor produselor chimice utilizate, împreună cu fișa cu date de securitate, alcătuită în conformitate cu Directiva 2001/58/CE a Comisiei (1).

În cazul în care solicitantului i se cere să prezinte declarații, documentație, analize, rapoarte de testare sau alte dovezi care să ateste respectarea criteriilor, se înțelege că acestea pot proveni de la solicitant și/sau de la furnizorul sau furnizorii săi și/sau de la furnizorul sau furnizorii acestora, după caz.

Dacă este cazul, pot fi folosite și alte metode de testare decât cele indicate pentru fiecare criteriu, dacă echivalența acestora este acceptată de organismul competent care evaluează cererea.

În măsura posibilului, testările se efectuează de către laboratoare care îndeplinesc cerințele generale ale standardului EN ISO 17025 sau alte cerințe echivalente.

Dacă este cazul, organismele competente pot solicita documente justificative și pot efectua verificări independente.

CRITERIILE DE ACORDARE A ETICHETEI ECOLOGICE A UE

Criteriul 1 – Substrat

(a) Produsul din hârtie tipărită se tipărește numai pe hârtie cu eticheta ecologică a UE, conform dispozițiilor din Decizia 2011/333/UE a Comisiei (2).

(b) În cazul utilizării hârtiei de ziar, produsul din hârtie tipărită se tipărește numai pe hârtie cu eticheta ecologică a UE, conform dispozițiilor din Decizia 2012/448/UE a Comisiei (3).

Evaluare și verificare: solicitantul trebuie să prezinte specificațiile produselor din hârtie tipărită în cauză, inclusiv denumirile comerciale, cantitățile și greutatea pe m2 de hârtie utilizată. Lista include, de asemenea, denumirile furnizorilor hârtiei utilizate. Solicitantul trebuie să prezinte o copie a unui certificat valabil de etichetă ecologică a UE pentru hârtia utilizată.

Criteriul 2 – Substanțe și amestecuri excluse sau limitate

(a) Substanțe și amestecuri periculoase

Consumabilele care ar putea ajunge în produsul finit din hârtie tipărită și care conțin substanțe și/sau amestecuri care îndeplinesc criteriile de clasificare în frazele de pericol sau frazele de risc menționate mai jos, în conformitate cu Regulamentul (CE) nr. 1272/2008 al Parlamentului European și al Consiliului (4) sau cu Directiva 67/548/CEE a Consiliului (5), sau substanțele menționate la articolul 57 din Regulamentul (CE) nr. 1907/2006 al Parlamentului European și al Consiliului (6) nu se utilizează pentru operațiunile de tipărire, cretare și finisare ale produsului finit din hârtie tipărită.

Această cerință nu se aplică toluenului utilizat în procesele de tipărire prin rotogravură în care există o instalație sau un sistem de recuperare închis sau încapsulat pentru controlul și monitorizarea emisiilor fugitive sau orice alt sistem echivalent, în cazul în care rata de recuperare este de cel puțin 92 %. Această cerință nu se aplică nici lacurilor UV și cernelurilor UV clasificate în categoriile H412/R52-53.

Componentele din alte materiale decât hârtia (reprezentând până la 20 % din greutate, conform dispozițiilor de la articolul 1) care fac parte din produsul finit din hârtie nu conțin substanțele menționate mai sus.

Lista frazelor de pericol și a frazelor de risc:

Frază de pericol (7) Frază de risc (8) H300 Mortal în caz de înghițire R28 H301 Toxic în caz de înghițire R25 H304 Poate fi mortal în caz de înghițire și de pătrundere în căile respiratorii R65 H310 Mortal în contact cu pielea R27 H311 Toxic în contact cu pielea R24 H330 Mortal în caz de inhalare R26 H331 Toxic în caz de inhalare R23 H340 Poate provoca anomalii genetice R46 H341 Susceptibil de a provoca anomalii genetice R68 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate dăuna fertilității R60 H360D Poate dăuna fătului R61 H360FD Poate dăuna fertilității. Poate dăuna fătului R60; R61; R60-61 H360Fd Poate dăuna fertilității. Susceptibil de a dăuna fătului R60-R63 H360Df Poate dăuna fătului. Susceptibil de a dăuna fertilității R61-R62 H361f Susceptibil de a dăuna fertilității R62 H361d Susceptibil de a dăuna fătului R63 H361fd Susceptibil de a dăuna fertilității. Susceptibil de a dăuna fătului R62-63 H362 Poate dăuna copiilor alăptați la sân R64 H370 Provoacă leziuni ale organelor R39/23; R39/24; R39/25; R39/26; R39/27; R39/28 H371 Poate provoca leziuni ale organelor R68/20; R68/21; R68/22 H372 Provoacă leziuni ale organelor în caz de expunere prelungită sau repetată R48/25; R48/24; R48/23 H373 Poate provoca leziuni ale organelor în caz de expunere prelungită sau repetată R48/20; R48/21; R48/22 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R52-53 H413 Poate provoca efecte nocive pe termen lung asupra mediului acvatic R53 EUH059 Periculos pentru stratul de ozon R59 EUH029 În contact cu apa degajă un gaz toxic R29 EUH031 În contact cu acizi degajă un gaz toxic R31 EUH032 În contact cu acizi degajă un gaz foarte toxic R32 EUH070 Toxic în caz de contact cu ochii R39-41

Cerința de mai sus nu se aplică în cazul substanțelor sau al amestecurilor care își schimbă proprietățile în urma prelucrării (de exemplu, nu mai sunt biodisponibile sau suferă modificări chimice), ceea ce conduce la dispariția pericolului identificat.

Limitele de concentrație pentru substanțele și amestecurile cărora le pot fi atribuite sau le-au fost atribuite frazele de pericol sau frazele de risc menționate mai sus, sau care îndeplinesc criteriile de clasificare în clasele sau categoriile de pericol, precum și limitele de concentrație pentru substanțele care îndeplinesc criteriile de la articolul 57 literele (a), (b) sau (c) din Regulamentul (CE) nr. 1907/2006 nu trebuie să depășească limitele de concentrație generice sau specifice determinate în conformitate cu articolul 10 din Regulamentul (CE) nr. 1272/2008. Dacă se determină limite de concentrație specifice, acestea prevalează asupra celor generice.

Limitele de concentrație pentru substanțele care îndeplinesc criteriile stabilite la articolul 57 literele (d), (e) sau (f) din Regulamentul (CE) nr. 1907/2006 nu trebuie să depășească 0,1 % greutate/greutate.

Evaluare și verificare: În cazul substanțelor care nu sunt deja clasificate în conformitate cu Regulamentul (CE) nr. 1272/2008, solicitantul dovedește respectarea acestor criterii prin prezentarea următoarelor: (i) o declarație potrivit căreia componentele din alte materiale decât hârtia care fac parte din produsul finit nu conțin vreuna dintre substanțele menționate în aceste criterii, în concentrații mai mari decât limitele autorizate; (ii) o declarație potrivit căreia consumabilele care ar putea ajunge în produsul finit din hârtie tipărită utilizate pentru operațiunile de tipărire, cretare și finisare nu conțin vreuna dintre substanțele menționate în aceste criterii, în concentrații mai mari decât limitele autorizate; (iii) o listă cu toate consumabilele utilizate pentru tipărirea, finisarea și cretarea produselor din hârtie tipărită. Această listă trebuie să includă cantitatea, rolul și furnizorii tuturor consumabilelor folosite în procesul de producție.

Solicitantul demonstrează conformitatea cu acest criteriu prin prezentarea unei declarații privind neapartenența fiecărei substanțe la vreuna dintre clasele de pericol aferente declarațiilor de pericol menționate în lista de mai sus, în conformitate cu Regulamentul (CE) nr. 1272/2008, în măsura în care acest lucru poate fi stabilit cel puțin din informațiile care îndeplinesc criteriile enumerate în anexa VII la Regulamentul (CE) nr. 1907/2006. Această declarație trebuie să fie însoțită de informații sintetice privind caracteristicile pertinente asociate declarațiilor de pericol menționate în lista de mai sus, la nivelurile de detaliere prevăzute în secțiunile 10, 11 și 12 din anexa II la Regulamentul (CE) nr. 1907/2006 (Ghid pentru întocmirea fișelor cu date de securitate).

Informațiile privind proprietățile intrinseci ale substanțelor pot fi generate cu ajutorul altor metode decât testele, de exemplu prin utilizarea unor metode alternative, cum ar fi metodele in vitro, prin modele cantitative ale activității structurale sau prin utilizarea grupării sau a trimiterilor încrucișate, în conformitate cu anexa XI din Regulamentul (CE) nr. 1907/2006. Se încurajează în mod deosebit partajarea datelor pertinente.

Informațiile prezentate trebuie să aibă legătură cu formele sau stările fizice ale substanței sau ale amestecurilor utilizate în produsul finit.

În cazul substanțelor enumerate în anexele IV și V din REACH, care sunt scutite de obligațiile de înregistrare în temeiul articolului 2 alineatul (7) literele (a) și (b) din Regulamentul (CE) nr. 1907/2006 REACH, o declarație în acest sens este suficientă pentru îndeplinirea cerințelor descrise mai sus.

Solicitantul trebuie să prezinte o documentație adecvată privind eficiența recuperării la nivelul sistemului de recuperare sau a instalației închise sau încapsulate, sau a oricărui alt sistem echivalent utilizat pentru a gestiona utilizarea toluenului în procesele de tipărire prin rotogravură.

(b) Substanțe incluse în listă conform dispozițiilor de la articolul 59 alineatul (1) din Regulamentul (CE) nr. 1907/2006

Nu este permisă acordarea niciunei derogări de la interdicția stabilită la articolul 6 alineatul (6) litera (a) din Regulamentul (CE) nr. 66/2010 în ceea ce privește substanțele identificate ca fiind substanțe care prezintă motive de îngrijorare deosebită și care sunt incluse în listă conform dispozițiilor la articolul 59 din Regulamentul (CE) nr. 1907/2006, prezente în amestecuri în concentrații de peste 0,1 %. În cazul în care concentrația este mai mică de 0,1 %, se aplică limitele de concentrație specifice, determinate în conformitate cu articolul 10 din Regulamentul (CE) nr. 1272/2008.

Evaluare și verificare: lista substanțelor identificate drept substanțe care prezintă motive de îngrijorare deosebită și care sunt incluse în lista substanțelor candidate în conformitate cu articolul 59 din Regulamentul (CE) nr. 1907/2006 se găsește la adresa:

http://echa.europa.eu/chem_data/authorisation_process/candidate_list_table_en.asp

La data depunerii cererii trebuie să se facă trimitere la această listă.

Solicitantul dovedește conformitatea cu acest criteriu prin prezentarea de date cu privire la cantitatea de substanțe utilizate pentru tipărirea produselor din hârtie tipărită, precum și a unei declarații prin care se certifică faptul că substanțele menționate la acest criteriu nu se regăsesc în produsul finit în concentrații care depășesc limitele specificate. Concentrațiile trebuie indicate în fișele cu date de securitate în conformitate cu articolul 31 din Regulamentul (CE) nr. 1907/2006.

(c) Biocide

Sunt permise, fie ca parte a preparatului, fie ca parte a oricărui amestec inclus în preparat, biocidele care sunt folosite pentru conservarea produsului și sunt clasificate în categoriile H410/R50-53 sau H411/R51-53 în conformitate cu Directiva 67/548/CEE, cu Directiva 1999/45/CE a Consiliului (9) sau cu Regulamentul (CE) nr. 1272/2008, numai cu condiția ca potențialele de bioacumulare ale acestora să fie caracterizate de valori log Pow (coeficient de partiție octanol/apă) < 3,0 sau de un factor de bioconcentrare determinat experimental (BCF) ≤ 100.

Evaluare și verificare: solicitantul trebuie să prezinte câte un exemplar al fișelor cu date de securitate ale materialelor pentru toate biocidele utilizate în diversele etape de producție, însoțit de o documentație cu privire la concentrația de biocide din produsul finit.

(d) Agenți de spălare

Agenții de spălare utilizați pentru curățare ca parte a proceselor și/sau a subproceselor de curățare și care conțin hidrocarburi aromatice sunt permiși numai dacă respectă dispozițiile de la punctul 2 litera (b) și dacă este îndeplinită una dintre următoarele condiții:

(i) cantitatea de hidrocarburi aromatice din agentul de spălare nu depășește 0,1 % (greutate/greutate);

(ii) cantitatea de agent de spălare bazat pe hidrocarburi aromatice utilizată în fiecare an nu depășește 5 % din cantitatea totală de agent de spălare utilizată într-un an calendaristic.

Acest criteriu nu se aplică toluenului utilizat ca agent de spălare în tipărirea prin rotogravură.

Evaluare și verificare: solicitantul trebuie să prezinte fișa cu date de securitate pentru fiecare agent de spălare utilizat într-o tipografie în cursul anului la care se referă consumul anual în cauză. Furnizorii de agenți de spălare trebuie să furnizeze declarații privind conținutul de hidrocarburi aromatice al agenților de spălare.

(e) Etoxilați de alchilfenol – Solvenți halogenați – Ftalați

Este interzisă adăugarea următoarelor substanțe sau preparate în cerneluri, vopseluri, tonere, adezivi, agenți de spălare sau alte produse chimice de curățare utilizate la tipărirea produsului din hârtie tipărită:

— etoxilați de alchilfenol și derivatele acestora care pot produce alchilfenoli prin degradare;

— solvenți halogenați care la momentul depunerii cererii sunt clasificați într-una dintre categoriile de pericol sau de risc enumerate la punctul 2 litera (a);

— ftalați care la momentul depunerii cererii sunt clasificați în frazele de risc H360F, H360D sau H361f în conformitate cu Regulamentul (CE) nr. 1272/2008.

Evaluare și verificare: solicitantul trebuie să prezinte o declarație de conformitate cu acest criteriu.

(f) Cerneluri tipografice, tonere, cerneluri, lacuri, folii și laminate

Următoarele metale grele sau compuși ai acestora nu se utilizează în cerneluri tipografice, tonere, cerneluri, lacuri, folii și laminate (nici ca substanță, nici ca parte a unui preparat utilizat): cadmiu, cupru (cu excepția ftalocianinei de cupru), plumb, nichel, crom VI, mercur, arsenic, bariu solubil, seleniu și antimoniu. Utilizarea cobaltului este permisă numai în proporții de până la 0,1 % (greutate/greutate).

Se acceptă ca ingredientele să conțină urme din aceste metale până la 0,01 % (greutate/greutate), provenite din impuritățile materiilor prime.

Evaluare și verificare: solicitantul trebuie să prezinte o declarație privind conformitatea cu acest criteriu, precum și declarații de la furnizorii ingredientelor.

Criteriul 3 – Posibilitate de reciclare

Produsele din hârtie tipărită trebuie să poată fi reciclate. Hârtia tipărită trebuie să poată fi descernelizată, iar componentele din alte materiale decât hârtia ale produsului din hârtie tipărită trebuie să poată fi separate cu ușurință, pentru ca acestea să nu împiedice procesul de reciclare.

(a) Utilizarea auxiliarilor hidrofugi este permisă numai dacă se poate dovedi posibilitatea de reciclare a produsului finit.

(b) Utilizarea adezivilor este permisă numai dacă se poate dovedi că aceștia pot fi separați de produs.

(c) Utilizarea lacurilor de cretare și a laminării, inclusiv pe bază de polietilenă și/sau polietilenă/polipropilenă este permisă numai pentru copertele cărților, ale blocurilor de hârtie, ale revistelor, ale cataloagelor și ale caietelor de exerciții.

(d) Trebuie dovedită posibilitatea de descernelizare.

Evaluare și verificare: solicitantul trebuie să prezinte rezultatul testelor privind posibilitatea de reciclare a auxiliarilor hidrofugi și posibilitatea de separare a adezivilor. Metodele de testare de referință sunt metoda PTS PTS-RH 021/97 (pentru auxiliarii hidrofugi), Metoda 12 a INGEDE (pentru posibilitatea de separare a adezivilor insolubili) sau alte metode echivalente. Posibilitatea de descernelizare se dovedește prin utilizarea „Scării de descernelizare” (Deinking Scorecard) (10) a Consiliului European pentru hârtia reciclată sau a altor metode de testare echivalente. Testarea trebuie să aibă ca obiect trei tipuri de hârtie: necretată, cretată și dimensionată la suprafață. Dacă un tip de cerneală tipografică se comercializează numai pentru unul sau două tipuri de hârtie, este suficientă testarea tipului sau a tipurilor în cauză. Solicitantul trebuie să prezinte o declarație că produsele din hârtie tipărită laminată și cretată sunt în conformitate cu punctul 3 litera (b). În cazul în care o parte a unui produs din hârtie tipărită poate fi separată cu ușurință (de exemplu, o copertă de plastic sau o copertă reutilizabilă a unui caiet de exerciții), testarea posibilității de reciclare se poate efectua fără această componentă. Ușurința de separare a componentelor din alte materiale decât hârtia se dovedește printr-o declarație a societății de colectare a hârtiei, a societății de reciclare sau a unei alte organizații similare. Pot fi utilizate, de asemenea, metode de testare în privința cărora o terță parte competentă și independentă a stabilit că duc la rezultate similare.

Criteriul 4 – Emisii

(a) Emisii în apă

Apa de clătire conținând argint provenit din prelucrarea filmelor și din producerea de plăci fotografice, precum și produsele chimice utilizate în fotografie nu trebuie deversate într-o stație de epurare a apei.

Evaluare și verificare: solicitantul trebuie să prezinte o declarație de conformitate cu acest criteriu, însoțită de o descriere a gestionării la fața locului a produselor chimice utilizate în fotografie și a apei de clătire conținând argint. În cazul în care prelucrarea filmelor și/sau producerea de plăci sunt subcontractate, subcontractantul furnizează o declarație de conformitate cu acest criteriu, însoțită de o descriere a gestionării de către subcontractanți a produselor chimice utilizate în fotografie și a apei de clătire conținând argint.

Cantitatea de Cr și Cu deversată într-o stație de epurare a apei nu trebuie să depășească 45 mg pe m2 și, respectiv, 400 mg pe m2 de suprafață a cilindrului tipografic utilizat în presa tipografică.

Evaluare și verificare: evacuările de Cr și Cu în sistemul de canalizare sunt verificate în tipografiile prin rotogravură după epurare și înainte de deversare. În fiecare lună se colectează o mostră reprezentativă a deversărilor de Cr și Cu. Anual trebuie efectuat cel puțin un test analitic de către un laborator acreditat, pentru determinarea conținutului de Cr și Cu într-o subporțiune reprezentativă a acestor mostre. Conformitatea cu acest criteriu se evaluează prin împărțirea conținutului de Cr și Cu rezultat în urma testului analitic anual la suprafața cilindrului tipografic utilizată în cursul tipăririi. Suprafața cilindrului tipografic utilizată în cursul tipăririi se calculează înmulțind suprafața cilindrului (egală cu 2πrL, unde r este raza, iar L lungimea cilindrului) cu numărul de operațiuni de tipărire diferite efectuate în cursul anului.

(b) Emisii în aer

Compuși organici volatili (COV)

Trebuie respectate următoarele criterii:

(PCOV – RCOV)/Phârtie < 5 [kg/tone]

unde:

PCOV = cantitatea anuală totală de COV, în kilograme, conținută de produsele chimice achiziționate utilizate pentru producția anuală totală de produse tipărite; RCOV = cantitatea anuală totală de COV, în kilograme, distrusă prin tehnici antipoluare, recuperată din procesele de tipărire și vândută sau reutilizată; Phârtie = cantitatea anuală totală de hârtie, în tone, achiziționată și utilizată pentru producerea de produse tipărite.

În cazul în care o tipografie utilizează diverse tehnologii de tipărire, acest criteriu trebuie respectat pentru fiecare dintre aceste tehnologii în parte.

Valoarea PCOV se calculează pe baza informațiile din fișele tehnice de securitate referitoare la conținutul de COV sau pe baza unei declarații echivalente prezentată de furnizorul produselor chimice.

Valoarea RVOC se calculează pe baza declarației privind conținutul de COV al produselor chimice comercializate sau pe baza registrului intern de contorizare (sau a oricărui alt document echivalent) prin care se raportează cantitatea totală anuală de COV recuperați și reutilizați la fața locului.

Condiții specifice pentru tipărirea prin termofixare:

(i) În cazul tipăririi offset prin termofixare cu unitate post-combustie integrată se aplică următoarea metodă de calcul: PCOV = 90 % din cantitatea anuală totală, în kilograme, de COV conținuți în soluțiile de umezire utilizate pentru producția anuală de produse tipărite + 85 % din cantitatea anuală totală, în kilograme, de COV conținuți în agenții de spălare utilizați pentru producția anuală de produse tipărite.

(ii) În cazul tipăririi offset prin termofixare fără unitate post-combustie integrată se aplică următoarea metodă de calcul: PCOV = 90 % din cantitatea anuală totală, în kilograme, de COV conținuți în soluțiile de umezire utilizate pentru producția anuală de produse tipărite + 85 % din cantitatea anuală totală, în kilograme, de COV conținuți în agenții de spălare utilizați pentru producția anuală de produse tipărite + 10 % din cantitatea anuală totală, în kilograme, de COV conținuți în cernelurile tipografice utilizate pentru producția anuală de produse tipărite.

Pentru punctele (i) și (ii) se pot utiliza procentaje proporțional mai mici de 90 % și 85 % pentru acest calcul, dacă se arată că în sistemul de epurare al gazelor de combustie provenite din procesul de uscare se elimină o proporție mai mare de 10 %, respectiv 15 % din cantitatea anuală totală, în kilograme, de COV conținută de soluțiile de umezire sau de agenții de spălare utilizați pentru producția anuală de produse tipărite.

Evaluare și verificare: furnizorul produselor chimice trebuie să furnizeze o declarație privind conținutul de COV al alcoolurilor, al agenților de spălare, al cernelurilor, al soluțiilor de umezire sau al altor produse chimice corespunzătoare. Solicitantul trebuie să prezinte dovezi privind efectuarea calculelor în conformitate cu criteriile stabilite mai sus. Calculele trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin 3 luni de funcționare reprezentativă a instalației.

(c) Emisii provenite din tipărirea publicațiilor prin rotogravură

(i) Emisiile de COV în aer provenite din tipărirea publicațiilor prin rotogravură trebuie să nu depășească 50 mg C/Nm3. Evaluare și verificare: solicitantul trebuie să prezinte documente corespunzătoare care să dovedească respectarea acestui criteriu.

(ii) Trebuie instalate echipamente pentru reducerea emisiilor de Cr6 + în aer.

(iii) Emisiile de Cr6 + în aer trebuie să nu depășească 15 mg/tonă de hârtie. Evaluare și verificare: solicitantul trebuie să prezinte o descriere a sistemului existent, însoțită de documentație referitoare la controlul și monitorizarea emisiilor de Cr6+. Documentația include rezultatele testelor referitoare la reducerea emisiilor de Cr6 + în aer.

(d) Procese de tipărire care nu fac obiectul niciunei măsuri legislative

Solvenții volatili proveniți din procesele de uscare aferente tipăririi offset prin termofixare și tipăririi prin flexografie sunt gestionate cu ajutorul unui sistem de recuperare sau de combustie sau al altui sistem echivalent. În toate cazurile care nu fac obiectul unor măsuri legislative, emisiile de COV în aer trebuie să nu depășească 20 mg C/Nm3.

Această cerință nu se aplică în cazul serigrafiei și al tipografiei digitale. În plus, nu se aplică nici la instalațiile care funcționează prin termofixare sau prin flexografie cu un consum de solvenți mai mic de 15 tone pe an.

Evaluare și verificare: solicitantul trebuie să prezinte o descriere a sistemului existent, însoțită de documentație și de rezultatele testelor referitoare la controlul și monitorizarea emisiilor în aer.

Criteriul 5 – Deșeuri

(a) Gestionarea deșeurilor

Instalația în care sunt fabricate produsele din hârtie tipărită trebuie să fie echipată cu un sistem de gestionare a deșeurilor, inclusiv a produselor reziduale rezultate în urma fabricării de produse din hârtie tipărită, conform dispozițiilor stabilite de autoritățile de reglementare locale și naționale de resort.

Trebuie să existe documente sau explicații referitoare la sistem, precum și informații privind cel puțin următoarele proceduri:

(i) manipularea, colectarea, separarea și utilizarea materialelor reciclabile din fluxul de deșeuri;

(ii) recuperarea materialelor pentru alte utilizări, precum incinerarea pentru producerea de abur industrial sau de energie termică, sau pentru utilizarea în agricultură;

(iii) manipularea, colectarea, separarea și eliminarea deșeurilor periculoase, conform dispozițiilor stabilite de autoritățile de reglementare locale și naționale de resort.

Evaluare și verificare: solicitantul trebuie să prezinte o declarație de conformitate cu acest criteriu, însoțită de descrierea procedurilor adoptate pentru gestionarea deșeurilor. După caz, solicitantul trebuie să prezinte în fiecare an autorității locale declarația corespunzătoare. În cazul subcontractării gestionării deșeurilor, subcontractantul prezintă, de asemenea, o declarație de conformitate cu acest criteriu.

(b) Deșeuri din hârtie

Cantitatea „X” de deșeuri din hârtie produsă este:

Metoda de tipărire Procentajul maxim al deșeurilor din hârtie (%) Tipărire offset de coli 23 Tipărire cu fixare la rece, ziare 10 Tipărire cu fixare la rece, formulare 18 Rotativă cu fixare la rece (cu excepția ziarelor și a formularelor) 19 Rotativă cu termofixare 21 Tipărire prin gravură 15 Flexografie (cu excepția cartonului ondulat) 11 Tipărire digitală 10 Offset 4 Flexografie, carton ondulat 17 Serigrafie 23

unde:

X = cantitatea anuală, în tone, de deșeuri de hârtie produse în cursul procesului de tipărire (incluzând procesul de finisare) a produsului din hârtie tipărită etichetat ecologic, împărțită la cantitatea de hârtie, în tone, achiziționată și utilizată anual pentru fabricarea de produse din hârtie tipărită etichetate ecologic.

În cazul în care tipografia efectuează procese de finisare pentru o altă tipografie, cantitatea de deșeuri de hârtie produsă în cursul acestor procese nu se include în calculul valorii X.

În cazul în care procesele de finisare sunt subcontractate altei societăți, cantitatea de deșeuri de hârtie rezultată din activitatea subcontractată se calculează și se declară ca parte a calculului valorii X.

Evaluare și verificare: solicitantul trebuie să prezinte o descriere a calculului cantității de deșeuri de hârtie, însoțită de o declarație din partea contractantului care colectează deșeurile de hârtie de la tipografie. Trebuie prezentați termenii de subcontractare și calculele privind cantitatea de deșeuri de hârtie implicată în procesele de finisare. Calculele trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin 3 luni de funcționare reprezentativă a instalației.

Criteriul 6 – Consumul de energie

Tipografia trebuie să aibă un registru cu toate dispozitivele consumatoare de energie (inclusiv mașini, iluminat, aer condiționat, răcire) și un program de măsuri pentru ameliorarea eficienței energetice.

Evaluare și verificare: solicitantul trebuie să prezinte registrul cu dispozitivele consumatoare de energie, însoțit de programul de ameliorare.

Criteriul 7 – Formare

Întregul personal care participă la funcționarea curentă a instalațiilor trebuie să primească informațiile necesare pentru a asigura respectarea și ameliorarea continuă a cerințelor ținând de eticheta ecologică.

Evaluare și verificare: solicitantul trebuie să prezinte o declarație de conformitate cu acest criteriu, însoțită de detalii privind tipul de formare de care a beneficiat fiecare membru al personalului, precum și privind conținutul și datele formării. Solicitantul trebuie să prezinte autorității competente și o mostră din materialul de formare.

Criteriul 8 – Adecvarea pentru utilizare

Produsul trebuie să fie adecvat pentru utilizarea căreia îi este destinat.

Evaluare și verificare: solicitantul trebuie să prezinte documente corespunzătoare care să dovedească respectarea acestui criteriu. Solicitantul poate utiliza, dacă este cazul, standarde naționale sau comerciale pentru a dovedi adecvarea pentru utilizare a produselor din hârtie tipărită.

Criteriul 9 – Informațiile de pe produs

Pe produs trebuie să figureze următoarele informații:

„Vă rugăm să colectați hârtia folosită, pentru reciclare”.

Evaluare și verificare: solicitantul trebuie să prezinte o mostră de ambalaj al produsului, pe care figurează informațiile solicitate.

Criteriul 10 – Informații care figurează pe eticheta ecologică a UE

Eticheta facultativă prevăzută cu spațiu pentru text trebuie să conțină următorul text:

— Acest produs tipărit este reciclabil

— Produsul a fost tipărit utilizând hârtie cu impact redus asupra mediului

— Au fost limitate emisiile de substanțe chimice în aer și apă provenite din procesele de producere și de tipărire a hârtiei

Orientările privind utilizarea etichetei opționale prevăzute cu spațiu pentru text sunt disponibile în cadrul Guidelines for the use of the EU Ecolabel logo (Orientări pentru utilizarea etichetei ecologice a UE) la adresa:

http://ec.europa.eu/environment/ecolabel/promo/pdf/logo%20guidelines.pdf

Evaluare și verificare: solicitantul trebuie să prezinte o mostră a produsului din hârtie tipărită pe care să fie vizibilă eticheta, însoțită de o declarație de conformitate cu acest criteriu.

(1) JO L 212, 7.8.2001, p. 24.

(2) Decizia din 7 iunie 2011 de stabilire a criteriilor ecologice de acordare a etichetei ecologice a UE pentru hârtia de copiat și hârtia grafică (JO L 149, 8.6.2011, p. 12).

(3) Decizia din 12 iulie 2012 de stabilire a criteriilor ecologice de acordare a etichetei ecologice pentru hârtia de ziar (JO L 202, 28.7.2012, p. 26).

(4) JO L 353, 31.12.2008, p. 1.

(5) JO L 196, 16.8.1967, p. 1.

(6) JO L 396, 30.12.2006, p. 1.

(7) Astfel cum se prevede în Regulamentul (CE) nr. 1272/2008.

(8) Astfel cum se prevede în Directiva 67/548/CEE.

(9) JO L 200, 30.7.1999, p. 1.

(10) Assessment of Print Product Recyclability – Deinkability Score – User’s Manual, www.paperrecovery.org, „Publications”.